Meclîsê Şaredarîya Akdenîzê Mersînî ewro derheqê selahîyetê deynkerdişî de kombîyayîşê îstîsnayî do bikero. La kombîyayîşî ra verî serê sibayî endamê Meclîsê Şaredarîye yê HDPyî ameyî destbendkerdene. Polîsan serê sibayî binê nameyê 'operasyonê pakîye' de eşt xeylêk keyeyan ser.
Serdozgerîya Komare ya Mersînî bi îdîaya 'propaganda û endamîya rêxistine' Hemsereka HDPyî ya Mersînî û Endama Meclîsê Şaredarîye Bedrîye Kuş zî tede derheqê 31 kesan de bira destbendkerdişî daye. Polîsan sereştiş de keyeyî serûbin kerdî.
Polîsan Bedrîye Kuş, Endamê Meclîsê Şaredarîye Nurane Arslan, Mehmet Bîtkîn û Alî Tanriverdî zî tede 20 kesî destbend kerdî û berdî Mudirîya Asayîşî.
Dîya zanayene ke endamanê Meclîsê Şaredarîye yê AKPyî verî zî selahîyetê deynkerdişî ardbi rojdem la endamanê Meclîsê Şaredarîye yê HDPyî no red kerdbi.
